**SÚŤAŽNÉ PODKLADY**

**k zriadeniu dynamického nákupného systému na predmet zákazky**

**Aktualizácia č. 2**

**„Zabezpečenie služieb IT špecialistov pre potreby MF SR“**

(služby)

Dynamický nákupný systém (DNS) vyhlásený postupom zadávania nadlimitnej zákazky podľa ustanovení

§ 58 až 61 zákona č. 343/2015 Z. z. o verejnom obstarávaní Z. z. o verejnom obstarávaní a o zmene a doplnení niektorých zákonov (ďalej len „zákon“)

Za verejného obstarávateľa:

......................................................

Veronika Gmiterko, MBA

generálna tajomníčka služobného úradu

Marec 2022

OBSAH

**ČASŤ I. VŠEOBECNÉ INFORMÁCIE**

1. IDENTIFIKÁCIA VEREJNÉHO OBSTARÁVATEĽA
2. ÚVODNÉ USTANOVENIA O DYNAMICKOM NÁKUPNOM SYSTÉME
3. ZÁKLADNÉ POJMY
4. POVAHA NÁKUPOV V DNS/OPIS A ROZSAH PREDMETU ZÁKAZKY
5. PREDPOKLADANÁ HODNOTA DNS
6. DOBA TRVANIA DNS
7. KOMUNIKÁCIA
8. VYSVETĽOVANIE

**ČASŤ II. - PREDKLADANIE ŽIADOSTÍ O ÚČASŤ**

1. PREDKLADANIE ŽIADOSTÍ O ÚČASŤ
2. OBSAH ŽIADOSTI O ÚČASŤ
3. JAZYK ŽIADOSTI O ÚČASŤ
4. OPRÁVNENOSŤ ZÁUJEMCU
5. NÁKLADY NA ŽIADOSŤ O ÚČASŤ
6. LEHOTA NA PREDKLADANIE ŽIADOSTÍ O ÚČASŤ
7. DOPLNENIE, ZMENA ALEBO VZATIE SPÄŤ ŽIADOSTI O ÚČASŤ
8. PREUKAZOVANIE SPLNENIA PODMIENOK ÚČASTI
9. VYHODNOTENIE DORUČENÝCH ŽIADOSTÍ O ÚČASŤ
10. ZARADENIE DNS
11. DÔVERNOSŤ VEREJNÉHO OBSTARÁVANIA
12. ZRUŠENIE POUŽITÉHO POSTUPU ZADÁVANIA ZÁKAZKY

**ČASŤ III. - REALIZÁCIA KONKRÉTNYCH ZÁKAZIEK V ZRIADENOM DNS**

1. VYHOTOVENIE A JAZYK PONUKY PRI KONKRÉTNEJ ZÁKAZKE
2. MIESTO A LEHOTA DODANIA PREDMETU ZÁKAZKY
3. OBSAH PONUKY
4. MENA A CENY UVÁDZANÉ V PONUKE
5. DOPLNENIE, ZMENA A ODVOLANIE PONUKY
6. KRITÉRIÁ NA VYHODNOTENIE PONÚK
7. OTVÁRANIE PONÚK
8. VYHODNOTENIE PONÚK
9. UZAVRETIE ZMLUVY

**ZOZNAM PRÍLOH:**

PRÍLOHA Č. 1: ŽIADOSŤ O ZARADENIE

PRÍLOHA č. 2: SÚHLAS SO SPRACOVANÍM OSOBNÝCH ÚDAJOV

PRÍLOHA Č. 3: INFORMATÍVNY NÁVRH VÝZVY NA PREDKLADANIE PONÚK

PRÍLOHA Č. 4 INFORMATÍVNY NÁVRH ZMLUVY na ZABEZPEČENIE SLOŽIEB IT ŠPECIALISTOV PRE POTREBY MF SR

PRÍLOHA č. 5 INFORMATÍVNY NÁVRH ZMLUVY o mlčanlivosti a ochrane dôverných i nformácií (NDA)

**ČASŤ I. - VŠEOBECNÉ INFORMÁCIE**

## IDENTIFIKÁCIA VEREJNÉHO OBSTARÁVATEĽA

* 1. **Verejný obstarávateľ**:

|  |  |
| --- | --- |
| Názov organizácie: | Ministerstvo financií Slovenskej republiky |
| Adresa organizácie: | Štefanovičova 5, P. O. BOX 82, 817 82 Bratislava |
| IČO: | 00151742 |
| Krajina: | Slovenská republika |
| Kontaktná osoba: | Ing. Silvia Uhnáková |
| Telefón: | +421 2 5958 4007 |
| E-mail: | [silvia.uhnakova@mfsr.sk](mailto:silvia.uhnakova@mfsr.sk) |
|  |  |

Uvedené kontaktné údaje je možné použiť len v prípade preukázateľného výpadku komunikačného systému<https://josephine.proebiz.com/sk/>[,](https://josephine.proebiz.com/) prostredníctvom ktorého je realizované verejné obstarávanie

* 1. **Elektronické prostriedky**

Komunikačné rozhranie: <https://josephine.proebiz.com/sk/>

Internet. adresa zákazky: <https://josephine.proebiz.com/sk/tender/19283/summary>

## ÚVODNÉ INFORMÁCIE O DYNAMICKOM NÁKUPNOM SYSTÉME

## Dynamický nákupný systém (ďalej len „DNS“) je v súlade so zákonom elektronický proces určený na obstarávanie tovaru, stavebných prác alebo služieb bežne dostupných na trhu definovaných minimálne v rozsahu skupiny podľa slovníka obstarávania, ktorých charakteristiky spĺňajú požiadavky verejného obstarávateľa.

## DNS je rozdelený do 8 kategórií na základe charakteristík podľa bodu 4 týchto súťažných podkladov.

## Pri obstarávaní v rámci DNS použije verejný obstarávateľ postup užšej súťaže.

## DNS je tvorený dvomi fázami:

## Predkladanie žiadostí o zaradenie do DNS – zaradený záujemca musí byť každý, kto požiada o zaradenie do príslušnej kategórie a splní podmienky účasti. Po preukázaní splnenia podmienok účasti je záujemca zaradený do DNS.

## Realizácia konkrétnych zákaziek v zriadenom DNS – záujemca, ktorý požiadal o zaradenie do príslušnej kategórie a splnil podmienky účasti (zaradený záujemca) je verejným obstarávateľom vyzývaný na predloženie konkrétnej ponuky v príslušnej kategórii.

## Cieľom zriadenia DNS a zadávania zákaziek v DNS je umožniť verejnému obstarávateľovi flexibilné zadávanie zákaziek v súlade so zákonom na základe svojich aktuálnych potrieb.

## Na účely tohto verejného obstarávania (realizácia zriadenia DNS a zadávanie jednotlivých zákaziek v jeho rámci) bude použitý softvér na elektronizáciu zadávania verejných zákaziek JOSEPHINE. JOSEPHINE je webová aplikácia na doméne [https://josephine.proebiz.com](https://josephine.proebiz.com/).

## ZÁKLADNÉ POJMY:

## Záujemcom sa pre účely tohto DNS rozumie hospodársky subjekt, ktorý podal žiadosť o účasť do ktorejkoľvek kategórie DNS.

## Zaradený záujemca sa pre účely tohto DNS rozumie záujemca, ktorého žiadosť o účasť do konkrétnej kategórie bola schválená a ktorý sa tak kvalifikoval do DNS. Iba zaradení záujemcovia v danej kategórii budú vyzvaní na predkladanie ponúk vyhlásených zákaziek.

## Žiadosť o zaradenie do DNS (ďalej aj „žiadosť o účasť“) – je prejavom vôle hospodárskeho subjektu byť vyzvaný na predloženie ponuky do zákaziek vyhlásených v danej kategórii v zriadenom DNS a v prípade záujmu predložiť ponuku. Žiadosť o účasť je možné predkladať počas celej doby trvania DNS.

## DNS sa považuje za zriadený v okamihu, keď verejný obstarávateľ oznámi záujemcom, ktorí doručili žiadosť o účasť v základnej lehote na podanie žiadostí o zradenie do DNS, informáciu o vyhodnotení ich žiadostí podľa § 60 ods. 8 zákona.

## Základná lehota na podanie žiadostí o účasť sa rozumie lehota, ktorá je uvedená v oznámení o vyhlásení verejného obstarávania.

## Zákazkou sa rozumie zákazka vyhlásená verejným obstarávateľom v zriadenom DNS. Verejný obstarávateľ vyhlasuje zákazku odoslaním výzvy na predkladanie ponúk všetkým zaradeným záujemcom.

## POVAHA NÁKUPOV V DNS/OPIS A ROZSAH PREDMETU ZÁKAZKY

## Predmetom zákazky sú programátorské práce agilného vývoja na základe nižšie uvedených požiadaviek verejného obstarávateľa, vrátane súvisiacich služieb a činností, bližšie uvedených v bode 4.1.2. a 4.1.3. Pojem „programátorské práce“ pre účely tejto zákazky znamená najmä, nie však výlučne, programátorské, analytické, architektonické, grafické činnosti, ako aj ďalšie činnosti v oblasti informačných technológií, ktoré sú bližšie špecifikované v tomto opise predmetu zákazky. Poskytnutie programátorských prác, súvisiacich činností a služieb je nevyhnutné pre úspešnú implementáciu a realizáciu projektu Manažment údajov Ministerstva financií Slovenskej republiky (ďalej len „MDM MF SR“) v požadovanej kvalite a na vysokej profesionálnej úrovni, s použitím agilného prístupu a metodík pre vývoj softvéru v praxi, zameraného na kvalitu práce a kvalitu výsledkov. Po úspešnej implementácií a realizácií projektu budú prostredníctvom vytvoreného IS zabezpečovať elektronickú podporu automatizácie činností a agend v gescii pôsobnosti MF SR nasledovné úseky:

* Financie,
* Koordinácia štátnej pomoci,
* Rozpočtovanie súhrnného schodku verejného rozpočtu,
* Tvorba a realizácia štátneho rozpočtu,
* Politika spravovania majetku verejnej správy vo verejnoprospešnej sfére a nepodnikateľskej sfére,
* Správa štátnych finančných aktív a štátnych finančných pasív Slovenskej republiky,
* Jednotné účtovníctvo a účtovné výkazníctvo.

## DNS je rozdelený do 8 kategórií. Verejný obstarávateľ bude zadávať konkrétne zákazky v DNS samostatne pre jednotlivé kategórie uvedené nižšie v nepravidelných intervaloch a rôznom rozsahu v závislosti od aktuálnych potrieb.

**Kategória č. 1: Špecialista – IT analytik**

Predmetom zákaziek zadávaných v rámci tejto kategórie DNS bude poskytovanie nasledovných služieb špecialistu:

* Získavanie a konzultácia obchodných (business) požiadaviek, vypracovanie návrhov nových IT riešení systémov a konzultácie pri následnej implementácii riešení a systémov MF SR,
* Príprava funkčných a technických požiadaviek pre implementáciu nových funkcionalít a IT systémov MF SR,
* Zabezpečenie návrhu a modelovanie business procesov podľa zadaní vlastníkov procesov a kľúčových používateľov MF SR a priamo riadených organizácií MF SR,
* Participácia a súčinnosť pri zmenách a rozvoji informačných systémov, SW aplikácií a IT služieb na úrovni MF SR,
* Posudzovanie náročnosti plánovaných a vykonávaných zmien a rozvoja informačných systémov, SW aplikácií a IT služieb na úrovni MF SR,
* Zabezpečovanie kvality nad dizajnom IT riešení a systémov MF SR,
* Podieľanie sa na tvorbe analýzy rizík a návrhov na vysporiadanie sa s danými rizikami pre informačné systémy, SW aplikácie a IT služby na úrovni MF SR,
* Poskytovanie analytických reportov pre rozhodovanie sa kľúčových používateľov a vlastníkov procesov,
* Posúdenie návrhov na zmenu alebo rozvoj informačných systémov, SW aplikácií a IT služieb na úrovni MF SR,
* Iné odborné činnosti podľa požiadaviek MF SR.

## V rámci tejto kategórie sa budú obstarávať bežne dostupné služby, ktoré sú zaradené podľa spoločného slovníka obstarávania (CPV) v nasledovných skupinách:

* 72000000-5 Služby informačných technológií; konzultácie, vývoj softvéru, internet a podpora
* 72230000-6 Vývoj zákazníckeho softvéru (softvér na objednávku)
* 72250000-2 Služby týkajúce sa podpory systému
* 73220000-0 – Poradenské služby pre vývoj

Predpokladaný počet človekohodín je 1 792 počas trvania DNS.

**Kategória č. 2: Špecialista – IT architekt:**

Predmetom zákaziek zadávaných v rámci tejto kategórie DNS bude poskytovanie nasledovných služieb špecialistu:

* Tvorba komplexného popisu IT architektúry MF SR v súlade s príslušnými štandardami,
* Modelovanie architektúry IT riešení a systémov MF SR,
* Posudzovanie vhodnosti navrhnutých IT riešení a systémov MF SR s ohľadom na požiadavky MF SR,
* Mapovanie požiadaviek do návrhu funkčných IT riešení a systémov MF SR,
* Analýza súčasného a návrh budúceho stavu cieľovej architektúry IT riešení a systémov MF SR a definovanie požiadaviek a nárokov na cieľovú a tranzitnú architektúru s prihliadnutím na zámer a cieľ daného IT projektu,
* Analyzovanie požiadaviek na IT riešenie a systém MF SR a ich pretransformovanie do technických požiadaviek a architektonických dizajnov,
* Podieľanie sa na IT architektonických rozhodnutiach s prihliadaním na štandardy, aktuálne platnú legislatívu a najlepšie skúsenosti,
* Návrh IT architektúry na základe biznis a technických požiadaviek, príprava a prezentácia modelov IT architektúry a poskytovanie súčinnosti IT analytikom pri tvorbe návrhu IT riešení a systémov MF SR,
* Tvorba a hodnotenie rôznych alternatív IT riešení a systémov MF SR a príprava odporúčaní optimalizácie ich riešenia,
* Dohľad nad návrhmi zmien alebo rozvoja IT riešení a systémov MF SR,
* Tvorba základnej inštalácie a nastavenie testovacieho a produkčného prostredia a najmä implementáciu navrhovaných funkcionalít nového informačného systému Manažment údajov Ministerstva financií SR a Register finančných výkazov, realizáciu integrácií na iné interné aj externé IS a zároveň aj vytvorenie Integračného technického návrhu
* Udržiavanie a aktualizovanie relevantnej technickej dokumentácie IT riešení a systémov MF SR,
* Práca v Enterprise architecture SW nástroji, tvorba výstupov vo forme modelov architektúry, diagramov, tvorba vzorov a šablón,
* Iné odborné činnosti podľa požiadaviek MF SR.

## V rámci tejto kategórie sa budú obstarávať bežne dostupné služby, ktoré sú zaradené podľa spoločného slovníka obstarávania (CPV) v nasledovných skupinách:

* 72000000-5 Služby informačných technológií; konzultácie, vývoj softvéru, internet a podpora
* 72230000-6 Vývoj zákazníckeho softvéru (softvér na objednávku)
* 72250000-2 Služby týkajúce sa podpory systému
* 73220000-0 – Poradenské služby pre vývoj.

Predpokladaný počet človekohodín je 1 536 počas trvania DNS.

**Kategória č. 3: Špecialista -IT programátor/vývojár**

Predmetom zákaziek zadávaných v rámci tejto kategórie DNS bude poskytovanie nasledovných služieb špecialistu:

* Tvorba a udržiavanie zdrojového kódu,
* Tvorba a udržiavanie vývojovej dokumentácie,
* Zabezpečovanie tvorby metodík a postupov pre implementáciu a konfiguráciu informačných systémov, SW aplikácií a IT služieb na úrovni MF SR,
* Úprava, dopĺňanie a aktualizácia už existujúcich zdrojových kódov a konfigurácií,
* Implementácia informačných systémov, SW aplikácií a IT služieb na úrovni MF SR,
* Vývoj a konfigurácia informačných systémov, SW aplikácií a IT služieb na úrovni MF SR,
* Návrh a implementácia testovacích procedúr,
* Sledovanie návrhu, implementácia a konfigurácia zmien, úprav a rozvoja informačných systémov, SW aplikácií a IT služieb na úrovni MF SR podľa zadaní vlastníkov procesov a kľúčových používateľov,
* Tvorba odhadu náročnosti plánovaných a vykonávaných zmien a rozvoja informačných systémov, SW aplikácií a IT služieb na úrovni MF SR,
* Súčinnosť pri tvorbe analýzy rizík a návrhov na vysporiadanie sa s danými rizikami pre informačné systémy, SW aplikácie a IT služby na úrovni MF SR,
* Súčinnosť pri posúdení návrhov na zmenu alebo rozvoj informačných systémov, SW aplikácií a IT služieb na úrovni MF SR,
* Súčinnosť pri tvorbe potrebných dokumentov,
* Iné odborné činnosti podľa požiadaviek MF SR.

## V rámci tejto kategórie sa budú obstarávať bežne dostupné služby, ktoré sú zaradené podľa spoločného slovníka obstarávania (CPV) v nasledovných skupinách:

* 72000000-5 Služby informačných technológií; konzultácie, vývoj softvéru, internet a podpora
* 72212000-4 Programovanie aplikačného softvéru
* 72250000-2 Služby týkajúce sa podpory systému
* 72230000-6 Vývoj zákazníckeho softvéru (softvér na objednávku)
* 73220000-0 – Poradenské služby pre vývoj.

Predpokladaný počet človekohodín je 9 920 počas trvania DNS.

**Kategória č. 4: : Špecialista-IT tester**

Predmetom zákaziek zadávaných v rámci tejto kategórie DNS bude poskytovanie nasledovných služieb špecialistu:

* Hľadanie chýb v softwarovej aplikácii, pričom podľa typu a funkcionality bude používať rôzne typy testovania od funkčného, záťažového až po testovanie bezpečnosti.,
* Vyhodnotenie testovacej stratégie, tvorba testovacích scenárov, tvorba detailnej funkčnej špecifikácie riešenia a integračnej dokumentácie,
* Príprava testovacích scenárov a dokumentácie súvisiacej s testovaním informačných systémov, SW aplikácií a IT služieb na úrovni MF SR,
* Príprava a vývoj testovacích skriptov pre informačné systémy, SW aplikácie a IT služby na úrovni MF SR,
* Príprava, spúšťanie a dohľad nad automatizovaným testovaním informačných systémov, SW aplikácií a IT služieb na úrovni MF SR,
* Identifikácia chýb zistených pri testovaní a poskytovanie návrhov na ich odstránenie,
* Zabezpečovanie retestingu,
* Spolupráca pri tvorbe testovacích dát,
* Participovanie a súčinnosť pri zmenách a rozvoji informačných systémov, SW aplikácií a IT služieb na úrovni MF SR,
* Poskytovanie testovacích reportov pre rozhodovanie sa kľúčových používateľov a vlastníkov procesov,
* Účasť na všetkých úrovniach testovania informačných systémov, SW aplikácií a IT služieb na úrovni MF SR,
* Spolupráca a podpora pri tvorbe potrebných dokumentov a strategických zámerov,
* Iné odborné činnosti podľa požiadaviek MF SR.

## V rámci tejto kategórie sa budú obstarávať bežne dostupné služby, ktoré sú zaradené podľa spoločného slovníka obstarávania (CPV) v nasledovných skupinách:

* 72000000-5 Služby informačných technológií; konzultácie, vývoj softvéru, internet a podpora
* 72254100-1 Testovanie systémov
* 72250000-2 Služby týkajúce sa podpory systému
* 73220000-0 – Poradenské služby pre vývoj.

Predpokladaný počet človekohodín je 1 056 počas trvania DNS.

**Kategória č. 5: Špecialista pre bezpečnosť IT**

Predmetom zákaziek zadávaných v rámci tejto kategórie DNS bude poskytovanie nasledovných služieb špecialistu:

* Návrh architektúry bezpečnosti IT riešení a systémov MF SR v súlade s legislatívou, bezpečnostnými štandardmi, autentifikačnými protokolmi a s využitím poznatkov v dostupných hardvérových a softvérových IT riešeniach,
* Transformovanie cieľov, prísľubov a zámerov projektu do tvorby reálnych návrhov a riešení,
* Navrhovanie takých riešení, aby poskytovali čo najvyššiu funkčnosť a flexibilitu,
* Posudzovanie vhodností navrhnutých riešení s ohľadom na požiadavky projektu,
* Zodpovednosť za technické navrhnutie a realizáciu projektu,
* Návrh infraštruktúry verejných kľúčov (PKI) využívajúcich certifikačné autority (CA) vrátane použitia digitálnych podpisov,
* Návrh a podpora implementácie bezpečnostných prvkov sieťovej a aplikačnej infraštruktúry a technológií – VLANS, VPN’s, Firewall, WAF, MPLS, 2FA, Active Directory s implementáciou zabezpečenia IT riešení a systémov MF SR,
* Odborná podpora s implementáciou nástrojov SIEM / IDS / IPS /IdAM, /SOAR a s open source threat intelligence s bezpečnostnými prvkami cloudových hostingových platforiem,
* Špecifikovanie štandardov, princípov a stratégií v oblasti ITB a KIB,
* Špecifikovanie požiadaviek na ITB a KIB, kontroluje ich implementáciu v realizovanom projekte,
* Špecifikovanie požiadaviek na bezpečnosť vývojového, testovacieho a produkčného prostredia,
* Špecifikovanie funkčných a nefunkčných požiadaviek pre oblasť ITB a KIB,
* Špecifikovanie požiadaviek na bezpečnosť v rámci bezpečnostnej vrstvy,
* Špecifikovanie požiadaviek na bezpečnostnú architektúru riešenia a technickú infraštruktúru pre oblasť ITB a KIB,
* Špecifikovanie požiadaviek na dostupnosť, zálohovanie, archiváciu a obnovu IS vzťahujúce sa na ITB a KIB,
* Realizáciu posúdenie požiadaviek agendy ITB a KIB na integrácie a procesov konverzie a migrácie, identifikácia nesúladu a návrh riešenia,
* Špecifikovanie požiadaviek na ITB a KIB, bezpečnostný projekt a riadenie prístupu,
* Špecifikovanie požiadaviek na obsah dokumentácie v zmysle legislatívnych požiadaviek pre oblasť ITB a KIB, ako aj v zmysle "best practies",
* Iné odborné činnosti podľa požiadaviek MF SR.

## V rámci tejto kategórie sa budú obstarávať bežne dostupné služby, ktoré sú zaradené podľa spoločného slovníka obstarávania (CPV) v nasledovných skupinách:

* 72000000-5 Služby informačných technológií; konzultácie, vývoj softvéru, internet a podpora
* 72230000-6 Vývoj zákazníckeho softvéru (softvér na objednávku)
* 72250000-2 Služby týkajúce sa podpory systému
* 73220000-0 – Poradenské služby pre vývoj.

Predpokladaný počet človekohodín je 1 056 počas trvania DNS.

**Kategória č. 6: Špecialista - Odborník pre IT dohľad**

Predmetom zákaziek zadávaných v rámci tejto kategórie DNS bude poskytovanie nasledovných služieb špecialistu:

* Plánuje, koordinuje, riadi a kontroluje systém manažérstva kvality, monitoruje a meria procesy a identifikuje príležitosti na trvalé zlepšovanie systému manažérstva kvality v organizácií v súlade s platnými normami,
* Definovanie politiky kvality (stratégie kvality), meranie kvality, analýzu a spracovanie plánov kvality,
* Riadenie a monitorovanie dosahovania cieľov kvality,
* Definovanie akceptačných kritérií
* Špecifikáciu požiadaviek na kvalitu vyvíjaných funkcionalít systému
* Zabezpečenie súladu so štandardmi, normami, právnymi požiadavkami, požiadavkami užívateľov a prevádzkovateľov systémov,
* Monitoring a vyhodnocovanie kvality údajov a návrh nápravných opatrení za účelom zabezpečenia správnosti a konzistentnosti údajov,
* Iné odborné činnosti podľa požiadaviek MF SR

## V rámci tejto kategórie sa budú obstarávať bežne dostupné služby, ktoré sú zaradené podľa spoločného slovníka obstarávania (CPV) v nasledovných skupinách:

* 72000000-5 Služby informačných technológií; konzultácie, vývoj softvéru, internet a podpora
* 73220000-0 – Poradenské služby pre vývoj
* 72250000-2 Služby týkajúce sa podpory systému

Predpokladaný počet človekohodín je 528 počas trvania DNS.

**Kategória č. 7: Špecialista - Školiteľ pre IT systémy**

Predmetom zákaziek zadávaných v rámci tejto kategórie DNS bude poskytovanie nasledovných služieb špecialistu:

* Vypracovanie osnov školení a podporných školiacich materiálov, prednášok, prezentácií,
* Tvorba technických dokumentov
* Príprava používateľských/administrátorských/inštalačných príručiek z projektovej dokumentácie
* Vytvorenie prezenčnej listiny
* Vytvorenie harmonogramu školenia
* Iné odborné činnosti podľa požiadaviek MF SR.

## V rámci tejto kategórie sa budú obstarávať bežne dostupné služby, ktoré sú zaradené podľa spoločného slovníka obstarávania (CPV) v nasledovných skupinách:

* 72000000-5 Služby informačných technológií; konzultácie, vývoj softvéru, internet a podpora
* 72250000-2 Služby týkajúce sa podpory systému

Predpokladaný počet človekohodín je 640 počas trvania DNS.

**Kategória č. 8: Špecialista - Projektový manažér IT projektu**

Predmetom zákaziek zadávaných v rámci tejto kategórie DNS bude poskytovanie nasledovných služieb špecialistu:

* Riadenie projektu podľa pravidiel stanovených vo Vyhláške 85/2020 Z.z.
* Riadenie prípravy, inicializácie a realizácie projektu
* Zodpovedá za riadenie projektu počas celého životného cyklu projektu
* Zabezpečenie vytvorenia a pravidelnej aktualizácie BC/CBA a priebežné zdôvodňovanie projektu
* Vypracovanie, pravidelné predkladanie a zabezpečovanie prezentácie stavov projektu, reportov, návrhov riešení problémov a odsúhlasovania manažérskej a špecializovanej dokumentácie v rozsahu určenom Vyhláškou 85/2020 Z.z o riadení projektov
* Iné odborné činnosti podľa požiadaviek MF SR.

## V rámci tejto kategórie sa budú obstarávať bežne dostupné služby, ktoré sú zaradené podľa spoločného slovníka obstarávania (CPV) v nasledovných skupinách:

* 72000000-5 Služby informačných technológií; konzultácie, vývoj softvéru, internet a podpora
* 73220000-0 – Poradenské služby pre vývoj.
* 72250000-2 Služby týkajúce sa podpory systému

Predpokladaný počet človekohodín je 528 počas trvania DNS.

## Výstupom poskytovaných služieb jednotlivých IT špecialistov pre kategóriách č. 1 až 8 bude odborný obsah v rámci projektovej dokumentácie k jednotlivým IT projektom MF SR minimálne v nasledovnom rozsahu v závislosti od projektovej fázy konkrétneho projektu, resp. v závislosti od konkrétneho zadania/požiadavky MF SR:

Prípravná fáza projektu:

* Projektový zámer – rámcový
* BC/CBA dokument ako súčasť projektového zámeru
* Prístup ku projektu – rámcový
* Projektový plán – rámcový

Iniciačná fáza projektu:

* Projektový zámer – detailný
* BC/CBA dokument a katalóg požiadaviek - detailný
* Prístup ku projektu – detailný

Realizačná fáza projektu:

* Projektový iniciálny dokument
* Detailný návrh riešenia
* Plán testov
* Testovacia dokumentácia
* Príručky
* Prevádzkový opis
* Havarijný plán
* Vyhodnotenie a akceptácia nasadenia IT do produkcie
* Zdrojový kód v zmysle licenčných podmienok v návrhu zmluvy
* Manažérske produkty (v zmysle Vyhlášky 85/2020 Z.z. o riadení projektov )ako výstup činností projektového manažéra pre všetky fázy projektu.
* Iné výstupy projektovej dokumentácie podľa požiadaviek MF SR

## Poskytované služby jednotlivých IT špecialistov pre kategórie č. 1 až č. 8:

**Programátorské práce na portálových platformách**

* Tvorba, rozšírenie, modifikácia a podpora jednotlivých portálových platforiem na základe požiadaviek obstarávateľa..
* Činnosti budú fakturované na základe zmluvne dohodnutých podmienok až po ich odpracovaní, na základe odsúhlasených a potvrdených preberacích protokolov.
* Objednávateľ nadobudne majetkové práva na vzniknuté riešenia v podobe výhradnej licencie a práva na úpravu diela vrátane požadovanej dokumentácie k vytvoreným dielam.
* Zdrojové kódy a požadovaná dokumentácia bude pravidelne, prípadne na vyžiadanie, odovzdávaná, Objednávateľovi

**Činnosti v rámci agilného vývoja budú prebiehať hlavne na**

* Platforma NETTE framework / CMS
* React 17 framework
* Golang
* Wordpress / CMS
* Joombla / CMS
* PHP, Java, CSS
* Google analytics
* Integrácie na Oracle DB, MySQL, Ms-SQL, Postgres
* Integrácie na Microsoft AD
* Integrácie na SharePoint
* Implementácia BI, Power BI k vzniknutým portálovým riešeniam
* Implementácia OPEN API k vzniknutým portálovým riešeniam
* Implementácia OPEN API pre komunikáciu tretích strán

**Výsledkom agilného vývoja bude vytvorenie riešení Manažmentu údajov budú**

* Externé prezentačné informačné portály
* Externé dátové informačné portály
* Procesné workflow portály
* Interné dátové portály pre zber, vyhodnocovanie a prezentáciu dát
* Interné dátové portály pre Change Management
* Interné dátové portály pre cielené riadenie a projektový management
* Prípadne iné na základe potreby objednávateľa

**Technické požiadavky:**

* Používané OS Linux, Redhat, Centos, Ubuntu
* Kompatibilita z prehliadačmi Internet Safari 10+, Explorer 11+, Firefox 44+, Chrome, Edge, Android
* Kompatibilné s HTML5, CSS3, Javascript
* ~~Poradenstvo a konzultácie v oblasti návrhu riešení v neobmedzenej miere počas platnosti zmluvy, pričom poradenstvo a konzultácie sa nebudú započítavať do vykázaných hodín (to znamená, že ich objednávateľ požaduje zadarmo po dobu platnosti zmluvy)~~. Poradenstvo a konzultácie v oblasti návrhu riešení podľa potrieb verejného obstarávateľa počas platnosti zmluvy.
* Tvorba dizajnu požadovaných portálových riešení
* Responzívnosť (kompatibilita s mobilnými zariadeniami)
* Multi jazyčnosť

**~~SLA na odovzdané diela:~~**

* ~~Nahlasovanie incidentov/chýb je v čase pondelok – piatok, 8:00 – 17:00 hod buď formou e-mailu alebo nástrojom na strane dodávateľa~~
* ~~Reakcia na nahlásené incidenty/chyby je požadovaná do 2 pracovných dní od nahlásenia~~
* ~~Oprava nahlásených chýb je požadovaná do 10 kalendárnych dní~~
* **SLA služby:**

Poskytovateľ bude Objednávateľovi v prípade potreby poskytovať aj SLA služby (podpora úrovne L3). Forma a spôsob nahlasovania incidentov, ako aj lehoty na ich odstránenie budú špecifikované v konkrétnej zmluve.

**Riešenie softvérových problémov na pracovisku Objednávateľa**

Dodávateľ začne riešiť problém so spôsobilým produktom na pracovisku objednávateľa na základe písomnej požiadavky na riešenie problému zo strany objednávateľa a popisu softvérového problému. Ak je to technicky možné, bude umožnené riešenie incidentu cez vzdialený prístup.

## Ostatné

## Súvisiaca legislatíva

## Od 1.5.2020 je platná legislatívna úprava, ktorá má vplyv na plnenie zákazky, výstupy špecialistov majú byť v súlade s Vyhláškami

* Vyhláška č.85/2020 Z.z. o riadení projektov,
* Vyhláška č. 362/2018 Z.z. ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení
* Vyhláška č.78/2020 Z.z. o štandardoch pre informačné technológie verejnej správy,
* Vyhláška č.179/2020 Z.z. o obsahu bezpečnostných opatrení ITVS,
* Vyhláška č. 547/2021 Z.z. o elektronizácii agendy verejnej správy,
* ~~a iné~~.
* Vyhláška č. 69/2018 Z. z. o kybernetickej bezpečnosti a o zmene a doplnení niektorých zákonov.

Ostatné podmienky poskytovania služieb IT špecialistov sú uvedené v informatívnom návrhu Zmluvy na zabezpečenie služieb IT špecialistov pre potreby MF SR, ktorý tvorí Prílohu č. 4 týchto súťažných podkladov.

Poskytovateľ sa bude pri poskytovaní plnenia služby oboznamovať s informáciami verejného obstarávateľa, ktoré majú dôverný charakter. Na základe tejto skutočnosti uzavrie verejný obstarávateľ s poskytovateľom súčasne so Zmluvou na zabezpečenie služieb IT špecialistov pre potreby MF SR aj Zmluvu o mlčanlivosti a ochrane dôverných informácií (NDA) uvedenú v Prílohe č. 5 týchto súťažných podkladov.

## Rozsah verejného obstarávania vymedzený spoločným slovníka obstarávania (CPV)

## V rámci tohto DNS sa budú obstarávať bežne dostupné služby, ktoré sú zaradené podľa spoločného slovníka obstarávania (CPV) v nasledovných skupinách:

* 72000000-5 Služby informačných technológií; konzultácie, vývoj softvéru, internet a podpora
* 72212000-4 Programovanie aplikačného softvéru
* 72230000-6 Vývoj zákazníckeho softvéru (softvér na objednávku)
* 72250000-2 Služby týkajúce sa podpory systému
* 72254100-1 Testovanie systémov
* 73220000-0 – Poradenské služby pre vývoj

Celkový predpokladaný počet človekohodín je 17 056 počas trvania DNS.

## Rozsah predmetu konkrétnej zákazky, podrobná špecifikácia, požadovaný počet špecialistov určených na plnenie zmluvy, predpokladaný maximálny počet človekohodín, konkrétne miesta poskytnutia predmetu zákazky, ako aj ostatné doplňujúce informácie budú súčasťou jednotlivých výziev  v rámci zriadeného DNS, ktoré budú zaslané všetkým kvalifikovaným záujemcom podľa jednotlivých kategórií prostredníctvom systému JOSEPHINE.  Verejný obstarávateľ si vyhradzuje právo stanoviť pri realizácií konkrétnych zákaziek v jednotlivých výzvach maximálnu možnú cenu za 1 človekohodinu pre pozíciu špecialistu daných kategórií.

## Do podrobnejšej špecifikácie predmetu zákazky, resp. do konkrétnych zmluvných podmienok môže verejný obstarávateľ uviesť environmentálne požiadavky s cieľom zabezpečiť zelené verejné obstarávanie.

## PREDPOKLADANÁ HODNOTA DNS

## Predpokladaná hodnota DNS pre všetky kategórie je 1 473 760,00,- EUR bez DPH.

## Predpokladaná hodnota DNS je určená ako maximálna hodnota všetkých zákaziek, ktoré budú zadané počas trvania DNS v rámci príslušnej kategórie.

## DOBA TRVANIA DNS

## Doba trvania DNS je 20 mesiacov od jeho zriadenia.

## KOMUNIKÁCIA

## Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch..

## Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.

## JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.

## Na bezproblémové používanie systému JOSEPHINE je nutné používať jeden z podporovaných internetových prehliadačov:

* Microsoft Internet Explorer verzia 11.0 a vyššia,
* Mozilla Firefox verzia 13.0 a vyššia,
* Google Chrome alebo
* Microsoft Edge

## Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

## Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.

## Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.

## Verejný obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.

## Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Verejný obstarávateľ tieto všetky podklady/dokumenty bude uverejňovať ako elektronické dokumenty v príslušnej časti zákazky v systéme JOSEPHINE a zároveň v profile verejného obstarávateľa na webovej adrese Úradu pre verejné obstarávanie <https://www.uvo.gov.sk/vyhladavanie-profilov/zakazky/237> uverejní odkaz na tieto dokumenty.

## Podania a dokumenty súvisiace s uplatnením revíznych postupov sú medzi verejným obstarávateľom a záujemcami/uchádzačmi doručené elektronicky prostredníctvom komunikačného rozhrania systému JOSEPHINE. Doručovanie námietky a ich odvolávanie vo vzťahu k Úradu pre verejné obstarávanie je riešené v zmysle §170 ods. 8 b) zákona.

**Uvedené ustanovenia sa uplatnia pri predkladaní žiadostí o účasť aj pri predkladaní ponúk v konkrétnych zadaných zákazkách v rámci zriadeného DNS.**

## VYSVETĽOVANIE

## V prípade potreby objasniť informácie potrebné na vypracovanie žiadosti o účasť, ponuky a na preukázanie splnenia podmienok účasti môže podľa § 48 zákona ktorýkoľvek zo záujemcov požiadať o ich vysvetlenie spôsobom podľa bodu 8.2.

## Žiadosti o vysvetlenie informácií uvedených v Oznámení o vyhlásení verejného obstarávania, v súťažných podkladoch alebo v inej sprievodnej dokumentácii, poskytovanie vysvetlení a iné dorozumievanie medzi verejným obstarávateľom a záujemcami/uchádzačmi sa bude uskutočňovať elektronickými prostriedkami prostredníctvom systému JOSEPHINE.

## O odoslaní vysvetlenia budú všetci záujemcovia/uchádzači zaregistrovaní v systéme JOSEPHINE upozornení notifikačným e-mailom zaslaným na kontaktný e-mail uvedený pri registrácii do systému.

**Uvedené ustanovenia sa uplatnia pri predkladaní žiadostí o účasť aj pri predkladaní ponúk v konkrétnych zadaných zákazkách v rámci zriadeného DNS.**

**ČASŤ II. - PREDKLADANIE ŽIADOSTÍ O ÚČASŤ**

## PREDKLADANIE ŽIADOSTÍ O ÚČASŤ

Predkladanie žiadosti o účasť je umožnené len autentifikovaným hospodárskym subjektom (podmienka vyplývajúca z § 20 zákona). Každý hospodársky subjekt má možnosť registrovať sa do systému JOSEPHINE pomocou hesla alebo pomocou občianskeho preukazom s elektronickým čipom a bezpečnostným osobnostným kódom (eID). Žiadosť o účasť sa predkladá elektronicky do systému JOSEPHINE, umiestnenom na webovom sídle: (<https://josephine.proebiz.com/sk/tender/19283/summary>

## Predkladanie žiadostí o účasť je umožnené iba autentifikovaným uchádzačom. Autentifikáciu je možné vykonať týmito spôsobmi:

## v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutárny zástupca danej spoločnosti. Autentifikáciu vykonáva poskytovateľ systému JOSEPHINE, a to v pracovných dňoch v čase od 8.00 do 16.00 hod. O dokončení autentifikácie je uchádzač informovaný e-mailom.

## nahraním kvalifikovaného elektronického podpisu (napríklad podpisu eID) štatutárneho zástupcu danej spoločnosti na kartu užívateľa po registrácii a prihlásení do systému JOSEPHINE. Autentifikáciu vykoná poskytovateľ systému JOSEPHINE, a to v pracovných dňoch v čase od 8.00 do 16.00 hod. O dokončení autentifikácie je uchádzač informovaný e-mailom.

## vložením plnej moci na kartu užívateľa po registrácii, ktorá je podpísaná elektronickým podpisom štatutárneho zástupcu aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE, a to v pracovných dňoch v čase od 8.00 do 16.00 hod. O dokončení autentifikácie je uchádzač informovaný e-mailom.

## vložením plnej moci na kartu užívateľa po registrácii, ktorá je podpísaná elektronickým podpisom štatutárneho zástupcu aj splnomocnenou osobou, alebo prešla zaručenou konverziou. Autentifikáciu vykoná poskytovateľ systému JOSEPHINE a to v pracovných dňoch v čase od 8.00 do 16.00 hod. O dokončení autentifikácie je uchádzač informovaný e-mailom.

## počkaním na autentifikačný kód, ktorý bude poslaný na adresu sídla spoločnosti do rúk štatutárneho zástupcu uchádzača v písomnej forme v listovej podobe prostredníctvom doporučenej zásielky. Lehota na tento úkon sú obvykle štyri (4) pracovné dni a je potrebné s touto lehotou počítať pri vkladaní žiadosti. O dokončení autentifikácie je uchádzač informovaný e-mailom.

## Autentifikovaný uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“

## V predloženej žiadosti prostredníctvom systému JOSEPHINE musia byť pripojené požadované naskenované doklady tvoriace žiadosť ako sken prvopisov (originálov) alebo ich úradne osvedčených kópií. Verejný obstarávateľ odporúča zachovať štruktúru a číslovanie (odporúčaný formát je PDF) tak, ako je uvedené v týchto súťažných podkladoch.

## V prípade, ak sú doklady, ktoré tvoria žiadosť o účasť, vydávané orgánom verejnej správy (alebo inou povinnou inštitúciou) priamo v digitálnej podobe, môže uchádzač vložiť do systému tento digitálny doklad (vrátane jeho úradného prekladu). Uchádzač je oprávnený použiť aj doklady transformované zaručenou konverziou podľa zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v platnom znení.

## OBSAH ŽIADOSTI O ÚČASŤ

## Žiadosť o účasť musí byť verejnému obstarávateľovi predložená prostredníctvom príslušného rozhrania systému JOSEPHINE. Žiadosť o účasť musí obsahovať nasledujúce dokumenty:

## Vyplnenú a podpísanú žiadosť o zaradenie podľa Prílohy č. 1 súťažných podkladov.

## Splnomocnenie konať za záujemcu alebo skupinu záujemcov, ak žiadosť o zaradenie podpisuje iná osoba ako štatutárny zástupca.

## Doklady a dokumenty požadované verejným obstarávateľom na preukázanie splnenia podmienok účasti podľa bodu 16 súťažných podkladov.

## Súhlas so spracovaním osobných údajov podľa Prílohy č. 2 súťažných podkladov.

## JAZYK ŽIADOSTI O ÚČASŤ

## Žiadosť o účasť sa predkladá v slovenskom jazyku.

## Doklady preukazujúce splnenie podmienok účasti záujemcov so sídlom mimo územia Slovenskej republiky musia byť predložené v pôvodnom jazyku a súčasne musia byť preložené do štátneho jazyka (t. j. do slovenského jazyka) okrem dokladov predložených v českom jazyku. Ak sa zistí rozdiel v ich obsahu, rozhodujúci je preklad do štátneho jazyka.

## OPRÁVNENOSŤ ZÁUJEMCU

## Záujemcom, ktorý predkladá žiadosť o účasť, môže byť fyzická osoba alebo právnická osoba vystupujúca voči verejnému obstarávateľovi samostatne alebo skupina fyzických osôb/právnických osôb vystupujúcich voči verejnému obstarávateľovi spoločne, ako skupina dodávateľov.

## Každý záujemca môže vo verejnom obstarávaní predložiť iba jednu žiadosť o účasť. Záujemca nemôže byť zároveň členom skupiny dodávateľov. Verejný obstarávateľ vylúči záujemcu, ktorý je súčasne členom skupiny dodávateľov.

## V prípade, že bude žiadosť o účasť skupiny dodávateľov prijatá verejným obstarávateľom, musí táto skupina dodávateľov vytvoriť medzi sebou určitú právnu formu v súlade s platnými právnymi predpismi, ktorá bude zaväzovať zmluvné strany, aby ručili spoločne a nerozdielne za záväzky voči verejnému obstarávateľovi vzniknuté pri realizácii predmetu zákazky, a túto právnu formu riadne oznámila verejnému obstarávateľovi ešte pred podpisom zmluvy.

## Právnická osoba, ktorej zakladateľ, člen alebo spoločník je politická strana alebo politické hnutie sa verejného obstarávania nesmie zúčastniť. Ak takáto právnická osoba predloží žiadosť o účasť, nebude ju možné zaradiť do vyhodnotenia a bude vylúčená.

## NÁKLADY NA ŽIADOSŤ O ÚČASŤ

## Všetky náklady a výdavky spojené s prípravou a predložením žiadosti o účasť znáša záujemca bez finančného nároku voči verejnému obstarávateľovi bez ohľadu na výsledok verejného obstarávania.

## LEHOTA NA PREDKLADANIE ŽIADOSTÍ O ÚČASŤ

## Základná lehota na predkladanie žiadostí o účasť je uvedená v oznámení o vyhlásení verejného obstarávania, ktorým sa vyhlásilo predmetné zriadenie DNS.

## Predkladanie ponúk v rámci vyhlásených zákaziek bude umožnené v zmysle zákona len záujemcom zaradeným do danej kategórie. Verejný obstarávateľ bude vyhlasovať jednotlivé zákazky odoslaním výzvy na predkladanie ponúk všetkým záujemcom zaradeným v danej kategórií naraz (zabezpečuje systém JOSEPHINE). Verejný obstarávateľ nesmie vyhlásiť zákazku v prípade, ak eviduje nevyhodnotenú žiadosť o účasť hospodárskeho subjektu pre danú kategóriu.

## DOPLNENIE, ZMENA ALEBO VZATIE SPÄŤ ŽIADOSTI O ÚČASŤ

## Záujemca môže predloženú žiadosť o účasť dodatočne doplniť, zmeniť alebo vziať späť do uplynutia základnej lehoty na predkladanie žiadostí o účasť alebo počas doby trvania DNS (podľa toho kedy záujemca predkladá žiadosť o účasť). Doplnenú, zmenenú alebo inak upravenú žiadosť o účasť je potrebné doručiť spôsobom opísaným v týchto súťažných podkladoch v lehote na predkladanie žiadosti o účasť. Záujemca pri odvolaní žiadosti postupuje obdobne ako pri vložení prvotnej žiadosti o účasť. V čase plynutia základnej lehoty na predkladanie žiadostí o účasť alebo počas doby trvania DNS, môže záujemca (pomocou ikony koša) žiadosť stiahnuť – zmazať. Po stiahnutí žiadosti je možné predložiť novú žiadosť opakovane.

## PREUKAZOVANIE SPLNENIA PODMIENOK ÚČASTI

## Osobné postavenie podľa § 32 zákona

## Záujemca musí spĺňať podmienky účasti týkajúce sa osobného postavenia podľa § 32 ods. 1 zákona a preukázať ich splnenie dokladmi podľa § 32 ods. 2, resp. ods. 4 a ods. 5 zákona alebo podľa § 152 ods. 1 zákona, v zmysle ktorého hospodársky subjekt vo verejnom obstarávaní môže preukázať splnenie podmienok účasti osobného postavenia zápisom do zoznamu hospodárskych subjektov.

## Ak záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v § 32 ods. 2 zákona alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu. Ak právo štátu záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu záujemcu.

## V prípade záujemcu, ktorého tvorí skupina dodávateľov zúčastnená vo verejnom obstarávaní, požaduje sa preukázanie splnenia podmienok účasti týkajúcich sa osobného postavenia za každého člena skupiny osobitne. Splnenie podmienky účasti podľa § 32 ods. 1 písm. e) zákona preukazuje člen skupiny len vo vzťahu k tej časti predmetu zákazky, ktorú má zabezpečiť.

## Záujemca nie je povinný predkladať doklady podľa § 32 ods. 2 zákona, ak verejný obstarávateľ je oprávnený použiť údaje z informačných systémov verejnej správy podľa osobitného predpisu (zákon č. 177/2018 Z. z. o niektorých opatreniach na znižovanie administratívnej záťaže využívaním informačných systémov verejnej správy a o zmene a doplnení niektorých zákonov (zákon proti byrokracii)).

## Na základe uvedeného, záujemca so sídlom/miestom podnikania v Slovenskej republike, ktorého údaje sú vedené v informačných systémoch verejnej správy Slovenskej republiky, nie je povinný v zmysle § 32 ods. 3 zákona predkladať verejnému obstarávateľovi doklady podľa § 32 ods.1 písm. a), b), c) a e) zákona. V prípade podmienky účasti podľa § 32 ods. 2 písm. e) zákona, vyššie uvedené pravidlo platí pre hospodárske subjekty (záujemcov) taxatívne vymenované v § 2 ods. 2 zákona č. 272/2015 Z. z. o registri právnických osôb, podnikateľov a orgánov verejnej moci a o zmene a doplnení niektorých zákonov.

## Ak záujemca nepredloží doklad podľa § 32 ods. 2 písm. a) zákona, je povinný na účely preukázania podmienky účasti podľa § 32 ods. 1 písm. a) zákona jeho štatutárneho orgánu, člena štatutárneho orgánu, člena dozorného orgánu, prokuristu poskytnúť verejnému obstarávateľovi všetky údaje potrebné na vyžiadanie výpisu z registra trestov (v zmysle § 10 ods. 4 zákona č. 330/2007 Z. z. o registri trestov a o zmene a doplnení niektorých zákonov). Ide o nasledovné údaje: krstné meno, priezvisko, rodné priezvisko, rodné číslo, číslo občianskeho preukazu alebo cestovného pasu.

## Verejný obstarávateľ uvádza, že nevie použiť údaje z informačných systémov verejnej správy na získanie výpisu z registra trestov, ak je záujemcom právnická osoba, ktorej člen štatutárneho orgánu, člen dozorného orgánu alebo prokurista nie je občanom Slovenskej republiky. Ak má osoba štátne občianstvo iné ako slovenské, je potrebné, aby záujemca predložil výpis z registra trestov z krajiny pôvodu, resp. z krajiny obvyklého pobytu vrátane úradného prekladu tohto výpisu z registra trestov resp. postupoval podľa § 32 ods. 4 alebo 5 zákona, § 39, prípadne § 152 ods. 3 zákona.

## Verejný obstarávateľ nevie použiť údaje z informačných systémov verejnej správy na overenie splnenia podmienky účasti podľa § 32 ods. 1 písm. a) zákona týkajúceho sa samotného záujemcu (t. j. že záujemca ako právnická osoba nebol odsúdený za niektorý z trestných činov vymenovaných v § 32 ods. 1 zákona), ak má záujemca sídlo mimo územia Slovenskej republiky. Ak má záujemca sídlo alebo miesto podnikania mimo územia Slovenskej republiky, nevie verejný obstarávateľ použiť údaje z informačných systémov verejnej správy ani na získanie dokladov podľa § 32 ods. 2 písm. b), c) a e) zákona.

## Preukazovanie podmienok účasti je voči verejnému obstarávateľovi účinné aj spôsobom podľa § 152 ods. 4 zákona.

## Ekonomické a finančné postavenie podľa § 33 zákona

Neaplikuje sa.

## Technická odborná spôsobilosť podľa § 34 zákona

Záujemca musí spĺňať podmienky účasti podľa § 34 zákona týkajúce sa technickej alebo odbornej spôsobilosti uvedené v bode 16.3.1 až 16.3.6 tejto časti súťažných podkladov:

* + 1. Podľa § 34 ods. 1 písm. g) zákona: údaje o vzdelaní a odbornej praxi alebo o odbornej kvalifikácii osôb určených na plnenie zmluvy alebo riadiacich zamestnancov.

Zo záujemcom predložených dokladov musia byť minimálne zrejmé údaje o odbornej praxi IT špecialistov, čo záujemca u týchto IT špecialistov preukáže predložením profesijných životopisov alebo ekvivalentnými dokladmi.

Z každého predloženého profesijného životopisu príslušného IT špecialistu alebo ekvivalentného dokladu musia vyplývať nasledovné údaje/skutočnosti:

1. Meno a priezvisko príslušného špecialistu.
2. História zamestnania/odbornej praxe príslušného špecialistu vo vzťahu k predmetu zákazky (zamestnávateľ /odberateľ, trvanie pracovného pomeru/ trvanie odbornej praxe, rok a mesiac od-do, pozícia, ktorú špecialista zastával).
3. Súčasná pracovná pozícia špecialistu a právny vzťah medzi špecialistom a záujemcom,
4. Dátum a podpis príslušného špecialistu.

Záujemca vyššie uvedeným spôsobom preukáže splnenie nasledovných minimálnych požiadaviek na IT specialistov **pre každú danú kategóriu č. 1 až 8 minimálne jedným IT špecialistov**, spĺňajúcim nasledovné požiadavky:

**Kategória č. 1: Špecialista - IT analytik**

* Minimálne 2-ročná prax v oblasti IT a analýz informačných systémov.

**Kategória č. 2: Špecialista -IT architekt**

* Minimálne 2-ročná prax v oblasti návrhu architektúry informačných systémov, SW aplikácií a IT služieb.
* Platný certifikát a to  minimálne jeden z nasledovných TOGAF alebo ArchiMate alebo ekvivalent daného certifikátu vydaný medzinárodne uznávanou akreditačnou a certifikačnou autoritou.

**Kategória č. 3: Špecialista -IT programátor/vývojár**

* ~~Minimálne 2-ročné skúsenosti s programovacími jazykmi HTML, CSS, TypeScript, JavaScript a skúsenosťami na platformách NodeJs, Docker, Redux~~.
* Minimálne 2-ročné skúsenosti s programovacími jazykmi HTML, CSS, TypeScript, JavaScript a skúsenosťami na minimálne dvoch platformách NodeJs, Docker alebo Redux

**Kategória č. 4: Špecialista-IT tester**

* Minimálne 2-ročné skúsenosti s testovaním v oblasti IT.

**Kategória č. 5: Špecialista pre bezpečnosť IT**

* Minimálne 2-ročné skúsenosti v oblasti návrhu architektúry bezpečnosti IT riešení, SW aplikácií a IT služieb.
* Platný certifikát a to minimálne jeden z nasledovných: CISSP alebo CISM alebo CISA alebo ekvivalent daného certifikátu vydaný medzinárodne uznávanou akreditačnou a certifikačnou autoritou.

**Kategória č. 6: Špecialista - Odborník pre IT dohľad**

* Minimálne 2-ročné skúsenosti v oblasti IT dohľadu,
* Platný Certifikát s minimálnou úrovňou TOGAF alebo ekvivalent daného certifikátu zodpovedajúcej úrovne vydaný medzinárodne uznávanou akreditačnou a certifikačnou autoritou (za ekvivalent sa považuje napr. certifikát ITIL EXPERT alebo certifikát ITIL Intermediate...)

**Kategória č. 7: Špecialista - Školiteľ pre IT systémy**

* Minimálne 2-ročné skúsenosti v oblasti IT školení.

**Kategória č. 8: Špecialista -Projektový manažér IT projektu**

* Minimálne 2-ročné skúsenosti v riadení projektov.,
* Platný Certifikát: PRINCE2 alebo ekvivalent daného certifikátu zodpovedajúcej úrovne vydaný medzinárodne uznávanou akreditačnou a certifikačnou autoritou.
  + 1. V prípade, že záujemca predkladá žiadosť o účasť do viacerých kategórií DNS, záujemca predkladá doklady preukazujúce splnenie podmienok účasti podľa § 34 ods. 1 písm. g) zákona za každú kategóriu samostatne.
    2. Verejný obstarávateľ zároveň uvádza, že jednou fyzickou osobou môže záujemca preukázať splnenie predmetnej podmienky účasti špecialistov aj pre viacero kategórií DNS, za splnenia predpokladu, že navrhovaný špecialista spĺňa všetky požiadavky stanovené verejným obstarávateľom na daného špecialistu daných kategórií DNS a že sa daný špecialista bude na plnení predmetu zákazky daných kategórií DNS, na ktoré ho záujemca navrhuje reálne podieľať.
    3. Záujemca môže v súlade s § 34 ods. 3 zákona na preukázanie technickej spôsobilosti alebo odbornej spôsobilosti využiť technické a odborné kapacity inej osoby, bez ohľadu na ich právny vzťah. V takomto prípade musí záujemca verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až h) a ods. 7 zákona; oprávnenie poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa § 34 ods. 1 písm. g) zákona, záujemca môže využiť kapacity inej osoby len, ak táto bude reálne vykonávať služby, na ktoré sa kapacity vyžadujú.
    4. Podľa § 37 ods. 3 zákona skupina dodávateľov preukazuje splnenie podmienok účasti vo verejnom obstarávaní týkajúce sa technickej spôsobilosti alebo odbornej spôsobilosti spoločne.
    5. Záujemcom predkladané doklady musia byť v rovnakej alebo ekvivalentnej forme podľa uvedenie požiadavky verejného obstarávateľa, pričom z týchto dokladov preukazujúcich spôsobilosť podľa § 34 zákona musí byť zrejmé splnenie minimálnych úrovní požadovaných verejným obstarávateľom a rovnako musí byť zrejmé, či preukazovanie sa týka osoby záujemcu alebo inej osoby.

## Jednotný európsky dokument (JED)

## Záujemca môže predbežne nahradiť doklady na preukázanie splnenia podmienok účasti JED-om podľa § 39 ods. 1 zákona.

## Ak záujemca použije JED, verejný obstarávateľ bude v rámci vyhodnotenia žiadostí o účasť za účelom zabezpečenia riadneho priebehu verejného obstarávania písomne žiadať záujemcov o predloženie dokladu/dokladov nahradených JED-om podľa § 39 ods. 6 zákona.

## V JED-e je záujemca oprávnený predbežne preukázať splnenie všetkých podmienok účasti zaškrtnutím políčka „α: Globálny údaj pre všetky podmienky účasti“

## JED je pre záujemcov dostupný na webovej adrese Úradu pre verejné obstarávanie [https://www.uvo.gov.sk/espd/filter?lang=sk.](https://www.uvo.gov.sk/espd/filter?lang=sk)

## VYHODNOTENIE DORUČENÝCH ŽIADOSTÍ O ÚČASŤ

## Verejný obstarávateľ bude pri vyhodnocovaní doručených žiadosti o účasť postupovať v súlade so zákona. Komunikácia medzi záujemcom/záujemcami a verejným obstarávateľom bude prebiehať výhradne elektronicky, prostredníctvom komunikačného rozhrania systému JOSEPHINE.

## Verejný obstarávateľ po zriadení DNS bezodkladne prostredníctvom komunikačného rozhrania systému JOSEPHINE upovedomí záujemcu, či bol zaradený do DNS, alebo že bola jeho žiadosť zamietnutá s uvedením dôvodu a lehoty, v ktorej môže byť doručená námietka a právo podať opätovne novú žiadosť o účasť.

## ZARADENIE DNS

## DNS sa považuje za zriadený doručením informácie o zaradení/nezaradení do DNS všetkým záujemcom, ktorí predložili žiadosť o účasť v lehote na predkladanie žiadosti o účasť.

## Po zriadení DNS sa neuplatňujú ďalšie lehoty na predloženie žiadosti o účasť. Ak bola žiadosť o účasť predložená po uplynutí lehoty na predkladanie žiadosti o účasť, verejný obstarávateľ vyhodnotí predloženú žiadosť o účasť do desiatich(10) pracovných dní odo dňa prijatia žiadosti o účasť.

## Ak počas trvania DNS verejný obstarávateľ zistí, že zaradený záujemca nespĺňa podmienky účasti, požiada ho o vysvetlenie alebo doplnenie dokladov na preukázanie splnenia podmienky účasti. Verejný obstarávateľ ponechá záujemcu zaradeného v DNS alebo ho vyradí a postupuje podľa § 60 ods. 8 zákona.

## DÔVERNOSŤ VEREJNÉHO OBSTARÁVANIA

## Záujemca v žiadosti o účasť označí, ktoré skutočnosti považuje za dôverné. Podľa zákona môžu byť dôvernými informáciami výhradne: obchodné tajomstvo, technické riešenia, predlohy, návody, výkresy, projektové dokumentácie, modely, spôsob výpočtu jednotkových cien.

## ZRUŠENIE POUŽITÉHO POSTUPU ZADÁVANIA ZÁKAZKY

## Verejný obstarávateľ zruší verejné obstarávanie podľa ustanovenia § 57 ods. 1 zákona.

## Verejný obstarávateľ môže zrušiť použitý postup zadávania zákazky podľa ustanovenia § 57 ods. 2 zákona.

**ČASŤ III. – REALIZÁCIA KONKRÉTNYCH ZÁKAZIEK V ZRIADENOM DNS**

## VYHOTOVENIE A JAZYK PONUKY PRI KONKRÉTNEJ ZÁKAZKE

## Verejný obstarávateľ bude pre jednotlivé konkrétne zákazky vyhlasovať výzvy na predloženie ponuky. Výzva na predloženie ponuky bude obsahovať náležitosti požadované podľa § 68 ods. 2 zákona, a ak je potrebné, presnejšiu formuláciu kritérií na vyhodnotenie ponúk.

## Výzvu na predloženie ponuky zverejní verejný obstarávateľ prostredníctvom systému JOSEPHINE a elektronickými prostriedkami, vyzve na predloženie ponuky súčasne všetkých záujemcov zaradených do určitej kategórie v rámci DNS.

## Ponuku môžu predkladať iba zaradení záujemcovia v danej kategórii (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). Zaradený záujemca v danej kategórii nemôže byť v tom istom postupe zadávania zákazky sám uchádzačom a zároveň členom skupiny dodávateľov, ktorá predkladá ponuku.

## Ponuka sa predkladá v slovenskom, resp. v českom jazyku. Ak je súčasťou ponuky doklad alebo dokument v cudzom jazyku, predkladá sa spolu s jeho úradným prekladom do slovenčiny (to neplatí pre ponuky predložené v českom jazyku). Ak sa zistí rozdiel v obsahu originálneho dokumentu a jeho úradného prekladu, rozhodujúci je úradný preklad do slovenského jazyka.

## Ponuky sa predkladajú elektronicky v súlade s § 49 ods. 1 písm. a) zákona prostredníctvom systému JOSEPHINE na webovej adrese [https://josephine.proebiz.com.](https://josephine.proebiz.com/)

## Uchádzačom sa nepovoľuje predložiť variantné riešenie vo vzťahu k požadovanému predmetu zákazky.

## Ak súčasťou ponuky bude aj variantné riešenie, variantné riešenie nebude zaradené do vyhodnocovania ponúk a bude sa naň hľadieť, akoby nebolo predložené.

## MIESTO A LEHOTA DODANIA PREDMETU ZÁKAZKY

## Miesto a lehotu poskytnutia predmetu zákazky určí verejný obstarávateľ v konkrétnej výzve na predkladanie ponúk.

## OBSAH PONUKY

## Obsah ponúk predkladaných na  konkrétne zákazky zadávané v rámci DNS bude uvedený v jednotlivých výzvach na predkladanie ponúk.

## Verejný obstarávateľ v tomto DNS nevyžaduje, aby sa ponuky predkladali vo forme elektronického speed katalógu, resp. aby ponuky obsahovali elektronický speed katalóg.

## MENA A CENY UVÁDZANÉ V PONUKE

## Cena za poskytnutie služby uvedená v ponuke uchádzača (ďalej len „cena“) je stanovená v zmysle zákona č. 18/1996 Z. z. o cenách v platnom znení (ďalej len „Zákon o cenách“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva Zákon o cenách v platnom znení.

## Uchádzačom navrhovaná cena uvedená v ponuke bude stanovená v mene EURO.

## V cene sú započítané všetky náklady vynaložené v súvislosti s poskytnutím predmetu zákazky, všetky súvisiace služby a primeraný zisk predávajúceho.

## Ak uchádzač nie je platcom DPH, upozorní v Návrhu na plnenie kritéria na túto skutočnosť označením „Nie som platca DPH“.

## Uchádzač v Návrhu na plnenie kritéria uvedie jednotkovú cenu za 1 človekohodinu poskytovaných služieb IT špecialistu. Za človekohodinu sa rozumie čistý čas jednej osoby (IT špecialista) o dĺžke 60 minút strávený poskytovaním služby. Cena celkom bude určená ako súčin predpokladaného počtu človekohodín a ceny za 1 človekohodinu.

Pri realizácii konkrétnych zákaziek v jednotlivých výzvach verejný obstarávateľ stanoví predpokladaný maximálny počet človekohodín a vyhradzuje si právo stanoviť maximálnu možnú cenu za 1 človekohodinu pre pozíciu špecialistu daných kategórii.

## DOPLNENIE, ZMENA A ODVOLANIE PONUKY

## Zaradený záujemca môže predloženú ponuku v určitej kategórií meniť alebo odvolať do uplynutia lehoty na predkladanie ponúk, ktorá bude stanovená v konkrétnej výzve na predkladanie ponúk.

## Pri doplnení alebo zmene ponuky v systéme JOSEPHINE postupuje zaradený záujemca obdobne ako pri vložení novej ponuky.

## KRITÉRIÁ NA VYHODNOTENIE PONÚK

## Kritériom na vyhodnotenie ponúk je v súlade s § 44 ods. 3 písm. c) zákona - najnižšia cena. Pod najnižšou cenou sa rozumie cena za celý predmet zákazky v EUR s  DPH zaokrúhlená na dve (2) desatinné miesta.

## Výzva na predkladanie ponúk môže obsahovať presnejšiu formuláciu kritérií na vyhodnotenie ponúk, ak je potrebná.

## OTVÁRANIE PONÚK

## Otváranie ponúk sa uskutoční elektronicky.

## Otváranie ponúk bude v súlade s § 54 ods. 3 zákona neverejné.

## VYHODNOTENIE PONÚK

## Komisia vyhodnotí ponuky z hľadiska splnenia požiadaviek verejného obstarávateľa na predmet zákazky, ktoré uviedol vo výzve na predkladanie ponúk a/alebo v týchto súťažných podkladoch a následne z hľadiska kritéria na vyhodnotenie ponúk

## Verejný obstarávateľ vylúči ponuku uchádzača predloženú v rámci zriadeného DNS v súlade s § 53 zákona.

## Verejný obstarávateľ si vyhradzuje právo rozhodnúť sa pri jednotlivých výzvach, či sa použije elektronická aukcia alebo nie. Túto informáciu verejný obstarávateľ vždy zverejní vo výzve na predkladanie ponúk.

## V prípade použitia elektronickej aukcie v príslušnej zákazke v procese vyhodnocovania ponúk budú podrobnosti o priebehu elektronickej aukcie uvedené vo výzve na účasť v elektronickej aukcii.

## V prípade, ak sa verejný obstarávateľ rozhodne pre elektronickú aukciu, verejný obstarávateľ v súlade s § 54 ods. 7 zákona vyzve elektronickými prostriedkami všetkých uchádzačov, ktorí neboli vylúčení a ktorých ponuky spĺňajú určené požiadavky, na účasť v elektronickej aukcii. Východiskom elektronickej aukcie v rámci príslušnej časti predmetu zákazky sú ceny, ktoré sú uvedené v ponukách predložených v systéme JOSEPHINE.

## Nové ceny predložené v elektronickej aukcii po jej skončení budú považované za konečné.

## Predložením nových cien v elektronickej aukcii systém pre elektronickú aukciu zostaví poradie ponúk za obstarávaný predmet zákazky automatizovaným vyhodnotením podľa stanoveného kritéria. Počas trvania elektronickej aukcie uchádzači predkladajú nové ceny až do ukončenia elektronickej aukcie.

## Poradie ponúk za príslušný predmet zákazky po elektronickej aukcii bude zostavené nasledovne:

* na prvom mieste sa umiestni uchádzač, ktorý v elektronickej aukcii ponúkol najnižšiu cenu,
* ponuka s druhou najnižšou cenou bude označená ako druhá, ponuka s treťou najnižšou cenou bude označená ako tretia atď.

## UZAVRETIE ZMLUVY

## Uzavretá zmluva nesmie byť v rozpore so súťažnými podkladmi, výzvou na predkladanie ponúk a s ponukou predloženou úspešným uchádzačom.

## Verejný obstarávateľ uzavrie zmluvu s úspešným uchádzačom podľa § 56 zákona.

## Verejný obstarávateľ nesmie uzavrieť zmluvu s uchádzačom, ktorý má povinnosť podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov zapísať sa do registra partnerov verejného sektora a nie je zapísaný v registri partnerov verejného sektora, alebo ktorého subdodávatelia majú povinnosť zapísať sa do registra partnerov verejného sektora a nie sú zapísaní v registri partnerov verejného sektora.